এই পর্বতমালা বাস্তবে তিনটি সমান্তরাল পর্বতশৃঙ্খল নিয়ে তৈরি। বিশেষ করে পশ্চিম কুয়েনলুনে এই তিনটি সমান্তরাল পর্বতশৃঙ্খল যথেষ্ট পরিষ্কারভাবেই বোঝা যায়। পামির গ্রন্থি থেকে যেখানে কুয়েনলুন পর্বতমালার উৎপত্তি, সেখানে পূর্বদিকে বেরিয়ে আসা একটি বাহুতে বস্তুত এই পর্বতশ্রেণীর সর্বোচ্চ শৃঙ্গগুলি অবস্থিত। এর মধ্যে কোঙ্গুর পর্বত (২৫,৩২৫ ফিট বা ৭৭১৯ মিটার), মুজতাগাতা পর্বত (২৪,৭৫৭ ফিট বা ৭৪৫৬ মিটার), প্রভৃতি উল্লেখযোগ্য। কিন্তু অনেক বিশেষজ্ঞের মতে এই পর্বতগুলি কুয়েনলুনের থেকে পামির গ্রন্থির সাথেই বেশি সংযুক্ত। সেই হিসেবে এই পর্বতমালার সবচেয়ে উঁচু শৃঙ্গ হল তিব্বত ও জিনজিয়াং প্রদেশের সীমানায় অবস্থিত লিউশি শান (২৩,৫১৪ ফিট বা ৭১৬৭ মিটার)। এই পর্বতটি কুয়েনলুন পর্বতমালার প্রধান পর্বতশৃঙ্খলের কেরিয়া অঞ্চলে অবস্থিত।

উল্লেখযোগ্য শৃঙ্গ
আগ্নেয়গিরি
ভৌগোলিক বৈশিষ্ট্য
ভূগোল